Lav et referat af nedenstående tekst:

Tekst:
Det bliver markant dyrere at skrue op for varmen for fjernvarmebrugerne i Vrå, når 2022 bliver til 2023. Vrå Varmeværk skriver tirsdag i en pressemeddelelse , at den nuværende fjernvarmepris kan fastholdes resten af året, men at prisen stiger med 40 procent fra 1. januar 2023. Her øges prisen per megawatt-time fra de nuværende 450 kroner til 630 kroner. Prisen er eksklusive moms. - Den høje gaspris er en væsentlig årsag til stigningen, og selvom vi har investeret i flere tiltag for at minimere brugen af gas, er det fortsat nødvendigt at bruge gas i spidsbelastningsperioder om vinteren, skriver bestyrelsen for Vrå Varmeværk som begrundelse. - Vi besluttede sidste år at investere i yderligere tankkapacitet for at kunne gemme varme, som produceres på vores solfangeranlæg og elkedel. Dette har i 2022 har bidraget væsentlig til at holde prisen i ro, lyder det fra bestyrelsen. Håber på prisfald igen Varmeværket oplyser, at prisstigningen betyder, at et standardhus på 130 kvadratmeter bliver 4522 kroner dyrere at opvarme næste år, mens en en standardlejlighed på 75 kvadratmeter kommer til at bruge 3687 kroner mere på varme i 2023. - Det er utroligt svært at se, hvorledes det næste år udvikler sig, men vi er meget fokuseret på at styre igennem året uden brug af den dyre gas. Lykkes dette, er der på sigt udsigt til lavere priser igen, skriver Vrå Varmeværk. Ud over en stigning i varmeprisen bliver det fremover også dyrere at blive tilsluttet Vrå Varmeværk. Tilslutningsafgiften stiger 1. januar 2023 fra 9000 kroner til 22.500 kroner eksklusive moms.

Referat:
Fra årsskiftet hæver Vrå Varmeværk prisen på fjernvarme med 40 procent.